Hunden Attila
Hunden Attila eller Attilas oplevelser (orignaltitel Les aventures d'Attila) er skabt i 1967 af forfatteren Maurice Rosy og tegneren Derib. Efter to albumlange historier blev Maurice Kornblum medforfatter, hvorved Derib fik mindre indflydelse på historierne. Han valgte at forlade projektet i 1973 efter fire albumlange historier og to korte. Historierne blev alle trykt i seriemagasinet Spirou, og de fire lange historier udkom desuden som album fra Dupuis.

I 1970 lavede Peyo en enkelt stribe, hvor Attila mødte Henrik og Hagbart. Den er udgivet i Spirou nr. 1682, 9. juli 1970.

Dupuis købte rettighederne til serien og prøvede i 1987 at genoplive den i Spirou med en enkelt lang historie, skrevet af Rosy og Kornblum og illustreret af Didgé. Derefter er det slut med nye historier.

Oversigt 
De første to album udkom på dansk i Trumfserien, hvor de også havde serietitlen Attilas oplevelser. Det tredje album blev udgivet under serietitlen Hunden Attila.
I 2020 udgav Forlaget Zoom alle Deribs historier i en indbundet bog.

</div>

Tegneserier fra Schweiz